Era-Iliada_web	Aubedim ara net ombriua e tiem-mos a premanir eth sopar; desatelatz des cars as shivaus de beròis crins, e manatz-les a pèisher; hètz-vos a vier dera ciutat buèus e grasses oelhes e des vòstes cases pan e vin, qu’alègre eth còr; apileratz abondosa lenha e aluguem fòrça huecs qu’usclent enquia que hèsque eth dia, e qu’eth sòn resplendor arribe entath cèu: non se passe qu’es aquèus, de longa cabeladura, sagen de húger aguesta net pera ampla superfícia deth mar.